1999-ben bejutott a FIDE kieséses sakkvilágbajnoksága döntőjébe. Ehhez az első körben Maia Csiburdanidzét, a női exvilágbajnokot győzte le 1,5–0,5 arányban, majd Rogelio Antonio jr. és Jevgenyij Barejev ellen győzött 2,5–1,5-re, és a 4. körben Kiril Georgiev 1,5–0,5 arányú legyőzése után jutott a legjobb nyolc versenyző közé. A negyeddöntőben Szergej Movszeszjan ellen 2,5–1,5-re, az elődöntőben az angol Michael Adams ellen 2,5–0,5-re győzött, és a világbajnoki címért mérkőzhetett a másik ágon döntőbe jutott Alekszandr Halifmannal. A döntőben azonban 3,5-2,5 arányban vereséget szenvedett.